ด่วน BGRIM เซ็น PPA “โซลาร์ฟูเยี้ยน” 257MW แล้ว! ตอกย้ำ “ซีโอดี” มิ.ย. 62 ชัวร์!!
ด่วน BGRIM เซ็น PPA "โซลาร์ฟูเยี้ยน" 257MW แล้ว! ตอกย้ำ "ซีโอดี" มิ.ย. 62 ชัวร์!!
10 ต.ค. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า ตามที่บริษัท บี.กริม รีนิวเอเบิล เพาเวอร์ 2 จำกัด บริษัทย่อยของบริษัทถือหุ้นใน บริษัท ฟูเยี้ยน ทีทีพี จ็อยสต๊อก คอมพานี (Phu Yen TTP Joint Stock Company) ในสัดส่วนร้อยละ 80 โดยบริษัท ฟูเยี้ยน ทีทีพี จ็อยสต๊อก คอมพานี เป็นบริษัทผู้ดำเนินโครงการผลิตไฟฟ้าพลังงานแสงอาทิตย์ กำลังการผลิตติดตั้ง 257 เมกะวัตต์ ที่จังหวัดฟูเยี้ยน สาธารณรัฐสังคมนิยมเวียดนาม
ล่าสุดบริษัทแจ้งตลาดฯวันนี้(10ต.ค.) บริษัท ฟูเยี้ยน ทีทีพี จ็อยสต๊อก คอมพานี ได้ลงนามในสัญญาซื้อขายไฟฟ้า (Power Purchase Agreement หรือ PPA) กับ Electricity of Vietnam (EVN) ในโครงการดังกล่าวแล้ว โดยมีอัตราการรับซื้อไฟฟ้าที่ 9.35 เซ็นดอลลาร์สหรัฐต่อกิโลวัตต์ชั่วโมง ระยะเวลา 20 ปี คาดว่าจะเปิดดำเนินการเชิงพาณิชย์ (COD) ได้ภายใน 30 มิถุนายน 2562

